Gruppen omfatter både forholdsvis små og ganske store arter, men alle er relativt slankbygde til nattfly å være, med brede, trekantede forvinger. Slekten ordensbånd har kamuflasjefargede gråspraglete forvinger, men fargerike bakvinger i rødt, gult eller blått med mørk ytterkant, som har gitt opphav til det norske navnet. Ordensbåndenes larver er lange og tynne, brune og knudrete og ligner sterkt på døde kvister.